stanford-oval/wikipedia huggingface dataset:
חוק התאזרחות היהודים

| --- | --- |

העמוד הראשון של החוק
 פרטי החוק
 מדינה:  ממלכת בריטניה הגדולה 
 כינוי:  חוק היהודים 
 תאריך חקיקה עברי:  ה'תקי"ג
 גוף מחוקק:  הפרלמנט של בריטניה 
 מאפשר:  התאזרחות של יהודים בממלכת בריטניה הגדולה
 הסכמה מלכותית:  7 ביולי  1753
 נוסח מלא:  קישור
 תאריך תחולה:  22 במאי 1753 
 תאריך פקיעה:  1754
 נפקע על ידי:  An act to repeal an act of the twenty-sixth year of his Majesty’s reign, intituled, An act to permit persons professing the Jewish religion to be naturalized by parliament; and for other purposes therein mentioned.
 
חוק התאזרחות היהודים (באנגלית: Jewish Naturalisation Act או Jew Bill) היה חוק שעבר בפרלמנט הבריטי בשנת 1753. החוק אפשר ליהודי בריטניה להגיש לפרלמנט בקשה להתאזרחות, ללא צורך בסקרמנט הנוצרי של סעודת האדון שהיה נהוג עד אז.
על אף שמשמעות החוק הייתה מצומצמת מאוד, העברתו הובילה לגל מחאה נרחב בקרב הנוצרים בממלכה. עשרות חוברות, עלוני תעמולה ומאמרים הודפסו נגד החוק ובסופו של דבר הוא בוטל לאחר מספר חודשים, ללא שיושם אפילו פעם אחת.
רקע

באמצע המאה ה-17, החלו יהודים להתיישב באנגליה על אף שצו הגירוש מהמאה ה-13 לא בוטל רשמית. מעמדם החוקי של ילידי החוץ היהודים שהתיישבו באנגליה לא היה ברור. הם לא קיבלו זכויות אזרח, ולא היו רשאים לרכוש קרקעות, לשאת במשרה ציבורית או ללמוד באוניברסיטה. ב-1740 נחקק "חוק המטעים" שאפשר לזרים שהתגוררו למעלה משבע שנים במושבות הבריטיות ביבשת אמריקה להפוך לאזרחים. החוק לא נועד רק ליהודים ואיפשר גם להוגנוטים להתאזרח.
בשנות הארבעים של המאה ה-18, בזמן מלחמת הירושה האוסטרית והמרד היעקוביטי של 1745 העניקו מספר יהודים עשירים ובראשם שמשון גדעון הלוואות עתק לשלטונות ובכך ייצבו את המצב הכלכלי של הממלכה. בתחילת 1753, לאחר שהצעות להתאזרחות יהודים בממלכת אירלנד נדחו ארבע פעמים על ידי הפרלמנט של אירלנד, החליטה הקהילה היהודית־ספרדית של לונדון לפעול לטובת התאזרחות יהודים בבריטניה. בינואר 1753 פנה ראש הקהילה יוסף סלבדור (אנ') לתומאס פלהם-הוליס בבקשה שיפעל להעביר חוק בנושא. הוא נימק את בקשתו בכך שחוק כזה ימשוך יהודים עשירים להתאזרח בממלכה ויועיל למצבה הכלכלי. התמיכה הכלכלית של היהודים במדינה בשנות המשבר שימשה כהוכחה לפטריוטיות שלהם, ופלהם נעתר לבקשה.
החוק

ב-3 באפריל 1753 הוצגה הצעת החוק להתאזרחות היהודים בפני בית הלורדים, וב-16 באפריל הם אישרו אותה פה אחד. יום למחרת עלתה ההצעה בפרלמנט ועברה בקריאה ראשונה ברוב של 95 מול 16, ב-7 במאי עברה בקריאה שנייה, וב-22 במאי אושרה בקריאה שלישית ברוב של 96 מול 55. ב-7 ביוני אושר החוק סופית בחתימת ג'ורג' השני, מלך בריטניה.
החוק הסתמך על תקדים "חוק המטעים" מ-1740, ואפשר ליהודים שמתגוררים בבריטניה למעלה משלוש שנים להגיש לפרלמנט בקשה להתאזרחות ללא צורך בסקרמנט ובשבועה נוצרית שנדרשו על פי חוק מימי ג'יימס הראשון.
המחאה והביטול

כבר בעת הקריאה השנייה של החוק בפרלמנט, החלה להתעורר התנגדות מצד חברי האופוזיציה מהמפלגה הטורית, אך היא לא מנעה מההצעה לעבור. בין המתנגדים היו גם פוליטיקאים וויגים כמו ג'ון ברנרד (אנ') הלורד ראש העיר של לונדון לשעבר. על רקע הבחירות הכלליות בבריטניה שהיו צפויות להתקיים ב-1754 (אנ') הפך העניין לפולמוס נרחב. לצד טורי דעה רבים בעיתונות, הודפסו כשמונים חוברות ועלונים על הנושא כשרובם המכריע צידדו נגד החוק וקראו לביטולו. מתנגדי החוק טענו שזהו צעד ראשון לקראת השתלטות של היהודים על הממלכה והפיכתה ל"ירושלים החדשה". קריקטורות וטורים סאטיריים תיארו איך יחייבו היהודים את כל הנוצרים בברית מילה, יהפכו אותם לעבדים ויאסרו אכילת חזיר. בתעמולה נגד החוק נעשה שימוש נרחב במוטיבים מסיפורי התנ"ך כמו מעשה שכם ודינה שהובא כהוכחה לערמומיותם ואכזריותם של היהודים, וסיפור מגילת אסתר שתואר כטבח המוני שערכו היהודים בעם הפרסי. בתעמולה נטען שהיהודים הוענשו על ידי האל לנדוד ולחיות כזרים והמסייע להם להתאזרח מתנגד לעונש האלוהי.
איש הכנסייה הוולשי יאשיה טאקר (אנ') פרסם שתי חוברות כדי לענות על טענות המתנגדים. הוא טען שחוק היהודים הוא הצעד הראשון לשילוב היהודים שיביא להצטרפות המונית של היהודים לנצרות כפי שעתיד לקרות באחרית הימים לפי נבואות נוצריות, ובכך לא רק שאינו סותר את הנבואות אלא הוא עוזר להגשימן. בחוברת אחרת שפרסם מחבר בשם Philo-Patriae, נטען שליהודים אין זהות לאומית והם כמו בד לבן שיכול לקבל כל צבע וממילא אין להם מניעה לאמץ זהות לאומית אנגלית.
ההתקוממות העממית הרחבה נגד החוק גרמה לראשי המפלגה הוויגית לחזור בהם מהתמיכה בו, ובמושב הבא של הפרלמנט הועבר חוק שביטל את חוק התאזרחות היהודים. הביטול אושר על ידי המלך ב-20 בדצמבר. הנימוק הרשמי לביטול היה ש"החוק המדובר עורר חוסר נחת ואי שקט בקרב רבים מנתיני הוד מלכותו". אמנציפציה ליהודי אנגליה הושגה רק כעבור למעלה ממאה שנה.
ראו גם

האמנציפציה היהודית באנגליה
לקריאה נוספת

Thomas W. Perry, Public Opinion, Propaganda, and Politics in 18th-Century England, Harvard University Press, 1962, ISBN 9780198207412. (באנגלית)
Avinoam Yuval-Naeh, ‏Avinoam Yuval-Naeh, “The 1753 Jewish Naturalization Bill and the Polemic over Credit,” Journal of British Studies 57 (July 2018): 467-492, באתר Academia.edu
ISRAEL SOLOMONS, SATIRICAL AND POLITICAL PRINTS ON THE JEWS' NATURALISATION BILL, 1753, Transactions (Jewish Historical Society of England), in JSTOR
ANDREW CROME, The 1753 'Jew Bill' Controversy: Jewish Restoration to Palestine, Biblical Prophecy, and English National Identity, The English Historical Review, in JSTOR
ALBERT M. HYAMSON, THE JEW BILL OF 1753, Transactions (Jewish Historical Society of England), in JSTOR
Dana Y. Rabin, The Jew Bill of 1753: Masculinity, Virility, and the Nation
שמואל פיינר, עת חדשה: יהודים באירופה במאה השמונה עשרה, 1750–1800 עמודים 103–108
הערות שוליים

↑  לפי אדגר סמואל (אנ') מדובר בשם עט של יוסף סלבדור
קריקטורה נגד החוק המתארת סקיצה מהעתיד (1853) שבה פסלו של שמשון גדעון מחליף את פסל המלכה, בעוד הנוצרים שתמכו בחוק ממתינים לתורם לעבור ברית מילה
הקריקטורה "הציפייה לירושלים החדשה". הקריקטורה מציגה שלושה יהודים מביטים לעבר לונדון שעתידה להפוך לירושלים ואל קתדרלת סנט פול שעתידה להפוך לבית המקדש, בעוד השטן מחזיק שקית עם חצי מיליון פאונד ומשחד את האחים פלהם לטובת חוק היהודים. מן הצד נראית "בריטניה" כשהיא מבוהלת ומובסת
מונטיצ'לו (אילינוי)

מונטיצ'לו (באנגלית Monticello) היא בירת מחוז פיאט שבמדינת אילינוי שבארצות הברית. העיר מונה 5,138 איש נכון למרשם התושבים של שנת 2000. העיר מוכרת בזכות פארק אלרטון הסמוך לה הנמצא בבעלות אוניברסיטת אילינוי באורבנה-שמפיין.
היסטוריה

בשנת 1822 הגיע לאזור ג'ורג' הווארת' כדי לכהן כגורם המקשר בין ממשל ארצות הברית לבין השבטים הילידים. בשנת 1829 ג'יימס א. פיאט קנה את הבקתה של הווראת' ועבר להתגורר בה. מתיישבים נוספים שהגיעו למקום התיישבו בקרבת הבקתה.
בשנת 1837 החליטו תושבי המקום לייסד את היישוב כעיירה. אברהם מרקיז, ויליאם ברנס, ג'יימס מקריינולדס וג'יימס פיאט הצעיר הקימו חברה והשקיעו כספים משותפים כדי לקנות אדמה מפיאט האב. מקריינולדס הציע לקרוא למקום מונטיצ'לו על שם מקום מוצאו של תומאס ג'פרסון. מונטיצ'לו הוקמה באופן רשמי ב-1 ביולי 1837 וחגיגות ההקמה נערכו ב-4 ביולי.
הבניין הראשון בעיירה החדשה היה ביתו של מר קאס ששימש גם כחנות מכולת. הבניין השני היה בקתת עץ שנבנתה על ידי ג'ון טנברוק. בשנת 1839 בנה ניקולאס דה-בור את "המבצר הישן" (The Old Fort) שהוסב מאוחר יותר למלון.
ב- 27 בינואר 1841, הוכרזה הקמה של מחוז חדש - מחוז פיאט על שם ג'יימס פיאט האב. כעיר היחידה במחוז, הפכה מונטיצ'לו להיות בירת המחוז. המחוז החל את פעילותו ב- 5 באפריל של אותה שנה מהמבצר הישן. בשנת 1843 נבנה בית משפט הראשון על אדמה שנתרמה על ידי ויליאם ה. פיאט.
Monticello, Illinois Post Office.
חיבור על נשים דגולות במלחמה

חיבור על נשים דגולות במלחמה (בלטינית: Tractatus de mulieribus claris in bello, ביוונית: Γυναῖκες ἐν πολεμικοῖς συνεταὶ καὶ ἀνδρεῖαι, "נשים חכמות ואמיצות באמנות המלחמה") היא יצירה יוונית עתיקה קצרה מאת סופר או סופרת אנונימיים, הדנה בארבע-עשרה נשים קדומות מפורסמות. למרות הכותרת, לא כל הנשים המוזכרות הן לוחמות, חלקן פוליטיקאיות מוצלחות. בהתבסס על תארוך ההיסטוריונים המוזכרים ביצירה כמקורות, היא נכתבה לכל המוקדם לקראת סוף המאה ה-2 או תחילת המאה ה-1 לפני הספירה. לפי פרופ' דבורה גרא, ייתכן והיצירה נכתבה על ידי פמפילה מאפידאורוס, היסטוריונית מהעת העתיקה שפעלה ביוון במהלך המאה ה-1 לספירה.
היצירה כוללת את הנשים הבאות:
סמירמיס
זריניאה (אנ')
ניטוקריס המצרית (אנ')
ניטוקריס הבבלית
ארגיאה (אנ')
דידו
אטוסה
רודוגונה (אנ')
לידה (אנ')
פרטימה (אנ')
תרגליה (אנ')
טומיריס
ארטמיסיה
אונומריס
לקריאה נוספת

Gera, Deborah Levine (1997). Warrior Women: The Anonymous Tractatus De Mulieribus. Brill. ISBN 978-90-04-10665-9.
הערות שוליים

↑  Gera 1997.
↑  Gera 1997, pp. 4, 16-17.
↑  Gera 1997, p. 30.
↑  Gera 1997, pp. 60-61.
↑  Gera 1997, pp. 6-11.
ערך זה הוא קצרמרבנושא יוון העתיקה ובנושא ספרות. אתם מוזמנים לתרום לוויקיפדיה ו.
מאגר אשכול

| --- | --- |

מאגר אשכול והמוביל הארצי, ינואר 2019
 מידע כללי
 על שם:  לוי אשכול 
 מיקום:  בקעת בית נטופה
 סוג:  מאגר
 מידע נוסף
 מדינות באגן הניקוז:  ישראל ישראל
 קואורדינטות:  32°46′26″N 35°15′10″E﻿ / ﻿32.7738889°N 35.2527778°E﻿ / 32.7738889; 35.2527778
  (למפת הגליל המערבי מוגדלת) מאגר אשכול(למפת הגליל המערבי רגילה) מאגר אשכול(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מאגר אשכול(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מאגר אשכול
 
מאגר אשכול, או מתקן אשכול, הוא מתקן ישראלי לטיפול במי שתייה, המשמש לוויסות וסינון מי המוביל הארצי, העורק הראשי של מפעל המים הארצי של מדינת ישראל. המתקן ממוקם בבקעת בית נטופה שבגליל התחתון, מצפון לכביש 77 ושמורת יער סוללים, מצפון מזרח למחלף המוביל, ממזרח ליישוב ביר אל-מכסור, ומדרום ליישוב חנתון. המתקן נקרא על שמו של לוי אשכול, ראש הממשלה השלישי של ישראל, וממקימיה של חברת "מקורות".
המתקן כולל שני מאגרי מים גדולים, מתקן סינון והכלרה, ומרכז מבקרים של חברת מקורות, חברת המים הלאומית של מדינת ישראל, המתפעלת את המתקן. מטרתו של המאגר הראשון הוא לשקע את כל הפסולת במים ולטהרם לשתייה. מהמאגר הראשון זולגים באיטיות מים אל המאגר השני, שתפקידו הוא לווסת את מימי המוביל הארצי. אחרי שהמים יוצאים משני המאגרים הם עוברים טיהור נוסף בכלור וסינון כדי להביאם לדרגה של מי שתייה.
מרכז המבקרים מציע הסבר מפורט על תהליך הפיכת המים הנשאבים מהכנרת למים ראויים לשתייה, ועל משק המים והשפכים בישראל. כמו כן קיימת מהמרכז תצפית על המאגרים.
לפי התוכנית המקורית של המוביל הארצי (של הייז) הייתה בקעת בית נטופה מוצפת והופכת למאגר מרכזי, בנפח השווה לרבע מהכנרת לערך. בשנות החמישים והשישים המוקדמות עמד בה סכר בגובה 45 מטרים. לבסוף התקבלה תוכנית של ג'ון ס' קוטון, והסכר כיום משולב במאגרים[דרוש מקור].
גלריה

מאגר אשכול וכביש 77. צולם לכיוון מזרח
מתקני טיהור במאגר אשכול
מבט מן האוויר, 2014 (ויקיאוויר)
מבט מן האוויר, 2014 (ויקיאוויר)
מאגר אשכול וכפר מנדא ברקע
מאבריק ויניאלס

מאבריק ויניאלס רואיז (בספרדית: Maverick Viñales Ruiz, נולד ב-12 בינואר 1995) הוא רוכב מרוצי אופנועים ספרדי המתחרה כיום בסדרת ה-MotoGP, בקבוצת ימאהה. בשנת 2013 זכה באליפות העולם ב-Moto3. בשנת 2015 נבחר לרוקי העונה בסבב ה-MotoPG.
שנים ראשונות

ויניאלס נולד בפיגרס, ספרד. את דרכו המוטורית החל בתחרויות מינימוטו ומוטוקרוס לפני שעבר להתחרות באופנועי מסלול בשנת 2002. ויניאלס התחרה באליפות קטלוניה בקטגוריית 50 סמ"ק והתחרה מספר עונות בקטגוריית ה-70 סמ"ק. בשנת 2007 זכה באליפות ספרד בקטגוריית 125 סמ"ק ושנה לאחר מכן חזר על ההישג. בנוסף, השתתף גם במספר תחרויות בסבב ה-IDM 125GP הגרמני. בשנת 2009 עבר להתחרות באליפות ה-CEV וסיים במקום השני, מרחק 4 נקודות ממיגל אוליברה הזוכה באליפות. עונה לאחר מכן, ניצח רק 2 מרוצים, לעומת 4 מרוצים שניצח אוליברה. למרות מספר הניצחונות הנמוך הוא הקדים את אוליברה בשתי נקודות, לאחר שסיים את כל שבעת המרוצים בעונה על הפודיום. באותה שנה לקח חלק במרוץ אחד במסגרת אליפות אירופה, מרוץ בו רשם ניצחון.
125 סמ"ק ו-Moto3

בשנת 2011 החל להתחרות באליפות העולם בקטגוריית 125 סמ"ק כרוכב בקבוצתה של פריס הילטון. בגרנד פרי של לה מאן, המרוץ הרביעי בעונה, השיג את ניצחון הבכורה. עד לסיום העונה השיג שלושה ניצחנות נוספים ובסיומה הוכתר לרוקי העונה.
בעונת 2012 נחשב לאחד המועמדים המובילים לזכייה באליפות. למרות שניצח שישה מרוצים בחלק הראשון של העונה התקשה לשמור על יציבות ואיבד את ההובלה לטובת סנדרו קורטזה. לקראת הגרנד פרי המלזי, בו עדיין היה לו סיכוי תאורטי לזכות באליפות, הפתיע את קבוצתו כאשר טס במפתיע בחזרה לביתו ולא לקח חלק בתחרות.הוא שב להתחרות בשני המרוצים האחרונים של העונה, אותה סיים במקום השלישי.
בעונת 2013 התחרה עבור קבות Calvo. הוא הגיע לפודיום בכל עשרת המרוצים הראשונים של העונה, אך רק פעמיים כמנצח. למרוץ סיום העונה הגיע כשהוא ממוקם במקום השלישי אחרי לואיס סאלום ואלכס רינס. סאלום התרסק בשלב מוקדם של המרוץ, הוא חזר להתחרות, אך סיים במקום ה-14. רינס הוביל את המרוץ עד לפנייה האחרונה, בה הצליח ויניאלס לבצע עקיפה, לסיים כמנצח ולזכות בתואר האליפות.
Moto2

לאחר הזכייה באליפות עבר להתחרות בקטגוריית ה-Moto2. הוא חתם על חוזה לשנתיים בקבוצת Pons, לצד לואיס סאלום, יריבו לשעבר. את ניצחון הבכורה בקטגוריה השיג במרוץ השני בעונה, שהתקיים באוסטין. במהלך העונה ניצח שלושה מרוצים נוספים ובסיומה דורג במקום השלישי.
MotoGP > סוזוקי

למרות שנותרה לו עוד עונה בחוזה, בספטמבר חתם על חוזה עם קבוצת סוזוקי ועבר להתחרות בקטגוריה הבכירה באליפות. עבור היצרן היפני, ששב לסבב לאחר מספר שנות היעדרות, הייתה העונה עונת הערכות. האופנוע עבר מספר שינויים במהלך העונה. ויניאלס הצליח לסיים 16 מתוך 18 המרוצים בעונה ובשישה מהם צבר נקודות. בסיום העונה זכה בתואר רוקי העונה. הקבוצה ערכה שיפורים משמעותיים באופנוע לקראת עונת 2016, שיפור שבא לידי ביטוי בתוצאות במהלך העונה. בגרנד פרי הצרפתי השיג פודיום ראשון לאחר שסיים במקום השלישי ובגרנד פרי בסילברסטון השיג ניצחון ראשון. את העונה סיים במקום הרביעי.
MotoGP > ימאהה

חורחה לורנסו שרכב עבור קבוצת ימאהה הודיע על מעבר לקבוצת דוקאטי וויניאלס הוחתם כמחליפו, החל מעונת 2017. הוא ניצח את שני המרוצים הראשונים של העונה. בגרנד פרי באוסטין נאלץ לפרוש ואיבד את ההובלה לטובת ולנטינו רוסי. ניצחון בצרפת, לאחר קרב צמוד עם רוסי, העלה אותו שוב לראשות הטבלה. ויניאלס הצליח לשמור על המקום הראשון בשני המרוצים הבאים. בגרנד פרי הולנד נאלץ לפרוש ואיבד את הבכורה לאנדראה דוביציוזו. בעשרת המרוצים הבאים סיים 3 פעמים בפודיום ואת העונה סיים במקום השלישי.
הערות שוליים

↑  Campeonato de España de Velocidad, Circuito de Jerez – 7ª Prueba: Clasificación Final
↑  Spanish success in European Championship with victories for Viñales, Barragán and Morales, MotoGP.com, 24 October 2010
↑  Paris Hilton to launch 125cc team, MotoGP, 13 December 2010
↑  Le Mans MotoGP: Viñales snatches his first 125GP win from Terol, motorcyclenews.com, 15 MAY 2011
↑  Maverick Vinales In Shock Decision To Leave Team With Three Races To Go, Motomatters.com, 9 October 2012
↑  Moto2: Salom, Vinales sign two-year Pons deals, Crash.net, 11 September 2013
↑  Austin Moto2: Vinales takes control for maiden Moto2 win, Crash.net, 13 April 2014
↑  Suzuki return to MotoGP™ with Aleix Espargaro and Maverick Viñales in 2015, MotoGP.com, 1 September 2013
↑  MotoGP: Viñales scores sensational Le Mans podium, cycleworld.com, 9 May 2016
↑  Maverick rules Silverstone for a stunning maiden win, MotoGP.com, 4 September 2016
↑  Maverick Vinales confirmed at Yamaha, Crash.net, 19 May 2016
↑  Maverick Vinales wins in Argentina after Marquez crashes out, Eurosport, 9 April 2017
↑  Le Mans MotoGP: Maverick Vinales wins after Valentino Rossi errors, Autosport, 21 May 2017
מוחתסב

בעולם האסלאמי תפקיד המֻחְתַסִבּ (בערבית: محتسب) הוא לפקח על הסדר הציבורי בעיר. תפקיד זה התקיים בעיקר באימפריה המוסלמית של ימי הביניים, והוא נודע בשם זה החל מהמאה ה-10 לספירת הנוצרים. המוחתסב מקבל את מינויו מטעם הקאדי, כפי שקובעת השריעה, ותחתיו עובדים מפקחים נוספים המסדירים את מגוון ההיבטים של החיים הציבוריים.
לתפקיד המוחתסב מתמנה רק אדם מוסלמי, ומכאן ניתן לראות שהקאדי ראה בתפקיד זה לא רק תפקיד מנהלי – אלא גם דתי.
תפקידי המוחתסב

תפקידי המוחתסב כוללים:
פיקוח על בריאות הציבור, ובכלל זה איכותם של מקורות המים, שחיטת הבהמות והמלחת הבשר. המוחתסב אף ערך ביקורות במרחצאות, מסעדות ומאפיות כדי לוודא שהם מקפידים על היגיינה מספקת.
פיקוח על השווקים ועל הסוחרים, ובכלל זה פיקוח על מחירים ועל אמינותן של מידות ומשקלות המשמשות את המוכרים.
השבעת רופאים ופיקוח על המרפאות והרפואה.
בתקופה העבאסית התרחבו סמכויותיו, מכיוון שרוב האוכלסייה באימפריה הייתה כבר מוסלמית. הוא פיקח על קיום אורח חיים אסלאמי תקין, לדוגמה התנהגות נאותה בין גברים ונשים, שאנשים יגיעו בזמן לתפילות במסגדים, אכיפת איסור לקיחת ריבית ושתיית יין בפומבי (אשר אסורים באסלאם) ושהאנשים שאינם מוסלמים יקבלו את המגבלות עליהם.
כפי שניתן לראות, אחריותו של המוחתסב מקיפה את כל תחומי החיים. דוגמה לכך היא התקנה (שמקורה בסביליה במאה ה-12) המחייבת פועלים להפסיק עבודות רועשות בזמן התפילות.
טימור רודוסלסקי

טימור רודוסלסקי (נולד ב-21 בדצמבר 1994) הוא כדורגלן קזחי-יהודי המשחק בעמדת הבלם באלאשקרט ירוואן.
קריירה

רודוסלסקי גדל במחלקת הנוער של קאיראט אלמטי. בעונת 2010/2011 הצטרף למחלקת הנוער של מכבי חיפה, אך כעבור שנה חזר לקאיראט.
ב-28 במאי 2014 ערך את הופעת הבכורה שלו בקבוצה הבוגרת בניצחון 0-1 נגד קייסר. עד לסיום העונה רודוסלסקי שיחק עוד 4 משחקים. בעונת 2015 הפך רודוסלסקי לשחקן הרכב לאחר עזיבתו של לובומיר מיכאליק. בזכות העובדה שרודוסלסקי יהודי, מספר קבוצות מליגת העל הביעו בו עניין במהלך קיץ 2015 עקב העובדה שלא יחשב כזר.
בתום עונת 2017 חתם בז'טיסו, אך שוחרר ממנה ביוני 2018.
בספטמבר 2018 רודוסלסקי חתם בהפועל פתח תקווה.
ב-14 בינואר 2019 רודוסלסקי חזר לקזחסטן וחתם באוקז'טפס.
ב-28 במרץ 2020 חתם בסמולצ'יבי מליגת העל הבלארוסית, אך שוחרר עוד בטרם רשם הופעה רשמית.
ב-29 ביולי 2020, חתם בקייסר, אך כעבור כשלושה שבועות חתם בלורי מליגת העל הארמנית ובמהלך העונה חתם שנית בקייסר במדיה רשם 9 הופעות.
בקיץ 2021 הצטרף לסוואן שבמהלך העונה חדלה מלהתקיים. ב-19 בפברואר 2022 חתם בנורבאנק.
ב-28 ביולי 2023 רודוסלסקי חתם באקטובה.
לזכותו של רודוסלסקי 6 הופעות במדי הנבחרת הצעירה של קזחסטן.
תארים

הגביע הקזחי: 2014, 2015
הסופר קאפ הקזחי: 2016
הערות שוליים

↑  מערכת דאבל פס, טימור רודוסלסקי (24) חתם לשנתיים בשורות הפועל פתח תקווה, באתר דאבל פס, 6 בספטמבר 2018
ערך זה הוא קצרמרבנושא כדורגלנים. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טימור רודוסלסקי".
טלנגאנה

| --- | --- |
סמל טלנגאנה
 מדינה:  הודו הודו
 ראש השרים:  ראוונת' רדי
 רשות מחוקקת:  האספה המחוקקת של טלנגאנה, המועצה המחוקקת של טלנגאנה
 בירת המדינה:  היידראבאד
 שפה רשמית:  טלוגו, אורדו
 תאריך ייסוד:  2 ביוני 2014 
 על שם:  3, לינגאם 
 שטח:  114,840 קמ"ר (דירוג: 12)
 אוכלוסייה:  ‏
  ‑ במדינה:  35,193,978 (דירוג: 12, 2011)
  ‑ צפיפות:  310 נפש לקמ"ר (דירוג: 12, 2011)
 קואורדינטות:  17°21′58″N 78°28′34″E﻿ / ﻿17.366°N 78.476°E﻿ / 17.366; 78.476
 אזור זמן:  UTC +5:30
 www.telangana.gov.in
  מפת מיקום  מפה מפורטת     לחצו כדי להקטין חזרה    לחצו להגדלה      (למפת טלנגאנה מוגדלת) היידראבאדטלנגאנה(למפת טלנגאנה רגילה) היידראבאדטלנגאנה tabBackground:;tabBorder:#aaa;defaultTab:0;
 
טלנגאנה (טלוגו: తెలంగాణ, אורדו: تلنگانہ) היא מדינה בדרום הודו. היא גובלת באודישה ובצ'האטיסגאר מצפון-מזרח, במהאראשטרה מצפון, באנדרה פרדש מדרום ובקרנאטקה ממערב.
מדינת טלנגאנה הוכרזה באופן רשמי לאחר פיצולה ממדינת אנדרה פרדש ב-2 ביוני 2014. העיר היידראבאד תישאר כבירה משותפת לתקופה של 10 שנים מיום הקמת המדינה.
אטימולוגיה

מקור השם בביטוי "טרילינגה דסה" (Trilinga Desa), שפירושו "ארץ שלושת הלינגאמים". על-פי אגדה הינדואית האל שיווה התגלה בצורת לינגאם על שלושה הרים שסימנו את גבולות הארץ, ומכאן שמה.
היסטוריה

לאורך ההיסטוריה טלנגאנה נשלטה על ידי ממלכות רבות, ובהן סולטנות דלהי (1347–1512) והאימפריה המוגולית (1687–1724).
עם עצמאות הודו בשנת 1947, השלטון של אזור היידראבאד לא רצה להתמזג עם השלטון הארצי, אך בכל זאת סופח להודו ב-17 בספטמבר 1948 לאחר מבצע צבאי. בתחילה השלטון נוהל בעזרת פקידים משכילים מהממלכה המאוחדת שהשתמשו בשיטה ניהולית אחרת לחלוטין.
בשנים 1946–1951 התרחש מרד איכרים שנתמך על ידי המפלגה הקומוניסטית. בשנת 1956 טלנגאנה הייתה הבסיס ליצרת המדינה אנדרה פרדש. לאורך העשורים שלאחר מכן פעלו תנועות בדלניות רבות שרצו לחזור למצב המקורי של עצמאות טלנגאנה.
ניסיונות אלו צלחו בסופו של דבר, וב-9 בדצמבר 2009 ממשלת הודו הכריזה תחילת התהליך להקמת המדינה על ידי פיצול מאנדרה פרדש. החלטה זו נעצרה בשבועות שלאחר מכן לאחר מחאות אלימות.
ב-30 ביולי 2013, הקואליציה השלטת בהודו בראשות מפלגת הקונגרס הלאומי ההודי, הודיעה שהיא תומכת בדרישות להקמת המדינה החדשה, כמדינה ה-29 של הודו. בפברואר 2014 אושר חוק בפרלמנט ההודי המאשר את עצמאות טלנגאנה מאנדרה פרדש. חוק זה אושר על ידי הנשיא ופורסמה ב-1 במרץ. המדינה הוקמה רשמית ב-2 ביוני 2014.
דמוגרפיה

טלנגאנה הורכבה ברובה מהנפות הנחשלות של אנדרה פרדש. האוריינות במדינה נמוכה מהממוצע בהודו. הדת השלטת במדינה היא הינדואיזם (86%) ויש בה מיעוט מוסלמי (12.4%). 1.3% מהתושבים הם נוצרים ו-0.9% משתייכים לדתות אחרות או לא משתייכים לאף דת.
השפה הדומיננטית היא טלוגו המדוברת על ידי כ-77% מאוכלוסיית המדינה. השפה המרכזית השנייה היא האורדו המודברת על ידי 12% מהתושבים.
כלכלה

מרבית המדינה חקלאית. שני הנהרות הגדולים מספקים מים רבים אך מרבית האזור צחיח למחצה ויש בו אקלים חם ויבש. מזג האוויר מאפשר גידולים חקלאיים, בעיקר אורז, קנה-סוכר, טבק, כותנה ומנגו.
על נהר קרישנה נבנה סכר נגארג'ונה סאגר, מהגבוהים בעולם (150 מטר, 124 מטר אפקטיבי), המספק חשמל ויוצר אגם גדול של 215 קמ"ר.
היידראבאד שונה במגוון העיסוקים ומובילה בהיי-טק ובטכנולוגיה וביו-טק.
למדינה פוטנציאל גדול לפיתוח בשל היותה עשירה במחצבים ולפיתוח תעשיית היי-טק גם מחוץ לעיר היידראבאד.
הערות שוליים

1 2  Guardian staff reporter, Telangana celebrates birth as India's newest state, The Guardian, ‏Jun 2, 2014
↑  PTI, Telangana will be 29th state, Hyderabad to be common capital for 10 years, Times Of India, ‏Jul 30, 2013
1 2  הידרבאד, הודו (רויטרס), אחרי עשרות שנות מאבק, הודו מקימה את המדינה החדשה טלנגאנה, באתר הארץ, 11 בדצמבר 2009
↑  Jason Burke, Telangana: new Indian state closer to reality after government approval, The Guardian, ‏Jul 31, 2013
↑  שיבני ורה, הניו יורק טיימס, מבצרים, שוק עתיקות ומשרדי היי-טק: ביקור בהיידראבאד, באתר הארץ, 30 במאי 2012
↑  יואב קרני ניו דלהי, ‏פוטנציאל, פוטנציאל, בוא הביתה, באתר גלובס, 13 באוגוסט 2015
| המדינות והטריטוריות של הודו |
| --- | --- | --- |
| מדינות | אוטר פרדש • אוטראקהאנד • אודישה • אנדרה פרדש • אסאם • ארונאצ'ל פרדש • ביהר • ג'הרקאנד • גואה • גוג'ראט • הימאצ'ל פרדש • הריאנה • טמיל נאדו • טלנגאנה • טריפורה • מאדהיה פרדש • מניפור • מגהלאיה • מהאראשטרה • מיזוראם • מערב בנגל • נאגאלנד • סיקים • פנג'אב • צ'האטיסגאר • קרנאטקה • קרלה • ראג'סטאן |  |
| טריטוריות איחוד | איי אנדמן וניקובר • ג'אמו וקשמיר • דאדרה ונאגר האוולי ודאמאן ודיו • טריטוריית הבירה הלאומית דלהי • לדאק • לקשאדוויפ • פודוצ'רי • צ'אנדיגאר |  |
| מדינות לשעבר | איחוד המדינות המזרחיות • איחוד מדינות פטיאלה ופנג'אב המזרחית • אג'מר • אנדרה • בומביי • בופאל • בילספור • ג'אמו וקשמיר (מדינה) • היידראבאד • וינדהיה פרדש • טרוונקור-קוצ'ין • קוץ' ביהאר • מאדהיה בהרט • מדראס • מייסור • סאורשטרה • פנג'אב המזרחית • קוץ' • קורג |  |
| טריטוריות איחוד לשעבר | ארונאצ'ל פרדש • גואה, דאמאן ודיו • דאדרה ונאגר האוולי • דאמאן ודיו • הימאצ'ל פרדש • טריפורה • מיזוראם • נאגאלנד |  |
| --- | --- |
בקרת זהויות :  NLI: 987007555095705171  BnF: cb13177478x (data)  GND: 109727229X  LCCN: n83129144  MusicBrainz: fed4dca2-1ef4-483e-b7d4-e89f20e0abdb  NKC: ge1147545  VIAF: 30145857909723021888   WorldCat (עם VIAF): 30145857909723021888
מאגר גלעד

| --- | --- |
מאגר גלעד
 מידע כללי
 מיקום:  ליד קיבוץ גלעד, ישראל
 סוג:  אגם אגירה עונתי
 מידע נוסף
 מדינות באגן הניקוז:  ישראל ישראל
 קואורדינטות:  32°35′51″N 35°07′21″E﻿ / ﻿32.597469838889°N 35.12238975°E﻿ / 32.597469838889; 35.12238975
  (למפת הכרמל מוגדלת) מאגר גלעד(למפת הכרמל רגילה) מאגר גלעד(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מאגר גלעד(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מאגר גלעד
 
מאגר גלעד, (שמו הרשמי "מאגר נחל רז"). היא בריכה שנבנתה כמאגר מים לאצירת מי נחל רז לפני שהוא חובר לנחל התנינים הממוקם באזור קיבוץ גלעד. המאגר הוקם על ידי אנשי הקיבוץ, כדי להשקות במימיו את מטעי האבוקדו השייכים לקיבוץ. אל המאגר נשפכים גם מי קולחין של קיבוץ דליה. מי מאגר זה מזוהמים.
בנוסף בשנת 2023 נכנסה אזהרה ע״פ מדגם מים של רשות הטבע והגנים ויצא אזהרת עכברת גם במאגר השני. 
טעות בתכנון הביאה ליצירת בריכה ממערב למאגר. מי בריכה זו ניזונים ממי נחל רז.
צמחייה

באזור הבריכה הגדולה צומחים עצי אלון תבור וצמחיית גדות סבוכה כקנה מצוי, סוף, דרדרים, רקפות, כלניות והרדופים.
הערות שוליים

↑  מאגר גלעד, מפלי רז וגבעת הרקפות - טיול יום ברמות מנשה - Check In/Out, באתר Check In/Out, ‏בפברואר 2020
↑   משה גלעד, מאגר בית זית הוא אחת הטעויות התכנוניות המביכות בארץ, אבל הנוף מפצה, באתר הארץ, 23 במרץ 2022